Dragi učenici!

Danas imamo dva sata. Prvi sat radit ćemo nešto novo, a drugi sat ponavljati.

**Prvo vas molim da provjerite točnost svojih odgovora u interpretaciji teksta**

***Zašto sam vam lagala*.**

**TOČNI ODGOVORI**

1. Radnja se zbiva u doba spisateljičina odrastanja, kad je trebala napuniti trinaest godina.

2. Tada se odlučila za *transfer* iz muškoga u žensko društvo.

3. Njezina momčad nije razumjela njezinu odluku pa su među sobom tražili krivca misleći da

 ju je netko povrijedio.

4. Prijateljice su ju zvale nogometnim nadimkom Šekularac.

5. Odgovore o ženskim pitanjima spisateljici daje starija sestrična.

6. Filmski poljubac objasnila je da je to kao kad bi ona Princu zabila gol, a potom sretna

 uletjela u mrežu i zatim dugo iz nje ne bi izišla.

7. Razgovarale su o tome kako se ljube muškarci, a kako žene, može li se od filmskoga

 poljupca ostati u drugom stanju, što je menzes, što su Ankica i Lidija dobile kad ne trebaju

 vježbati na tjelesnom.

8. Spisateljičin prvi filmski poljubac dogodio se u zadnjem redu kina.

9. Nije ga željela ponoviti, veće joj je zadovoljstvo dati pogodak u pravu mrežu.

**1. SAT**

Na današnjem ćemo satu upoznati vrstu teksta koju nazivamo ŽIVOTOPIS.

**Otvorit ćete udžbenik na str. 102. i pročitati dva životopisa – jedan u obliku**

**sastavka, a drugi u obliku obrasca koji se prilaže obično uz molbe za posao.**

**Pročitajte ih i usporedite.**

**Zatim zapišite u bilježnice sljedeći plan ploče.**

**Životopis**

**ŽIVOTOPIS** (CV/ *curriculum vitae*)

– kratko i jasno iznošenje podataka o životu osobe koja ga piše

– podatci se iznose kronološki

– piše se administrativno-poslovnim stilom, kratkim, jasnim i jednoznačnim rečenicama

– prilaže se molbi ili dopisu kojim se prijavljuje na kakav natječaj ili posao

– životopis koji se prilaže uz kakve molbe, natječaje ili zahtjeve  **mora sadržavati:**

*– osobne podatke* (ime, prezime, mjesto i datum rođenja, adresu stanovanja)

– *podatke o obrazovanju, radnom iskustvu, poslovnim vještinama, postignućima i uspjesima*

*– dodatna znanja* *i vještine* (znanje stranih jezika, znanje rada na osobnom računalu i sl.)

*– karakterne osobine, hobije* *i ostalo* (ako je važno za onoga kome se upućuje)

|  |  |
| --- | --- |
| životopis | autobiografija |
| objektivnost | subjektivnost |
| administrativno-poslovni stil | književnoumjetnički stil |
| ima temeljne podatke o osobi na koju se odnosi | iznose se osobni dojmovi, osjećaji i zapažanje |
| kratko i jasno iznošenje podataka o osobi | naglašeno slikoviti izrazi |
| prilaže se uz molbe, natječaje ili zahtjeve |  |

**A sad slijedi i domaća zadaća za bodove. Zadatak ima dva dijela. Prvo ćete**

**popuniti zadani obrazac (boduje se sa 2 boda).**

**Iza toga napisat ćete životopis u obliku sastavka. Sastavak će se bodovati sa 3**

**boda. Boduje se jeste li ostvarili zadanu temu, ima li sastavak sva tri**

**kompozicijska dijela (uvodni, središnji dio i završni dio) i je li tekst pisan**

**književnim jezikom i u skladu s pravopisnim i gramatičkim pravilima koja smo**

**učili.**

**ZADATAK**

**1. Zamisli da se javljaš na natječaj za neki posao. Popuni obrazac svoga**

**životopisa koji ćeš priložiti uz molbu za posao.**

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum, grad i država rođenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazovanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strani jezici:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Znanja i vještine:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osobine:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hobi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Zamisli da za školski list trebaš napisati životopis u obliku sastavka. Ne traže**

**se samo objektivni, točni podatci kao u obrascu, već ga trebaš napisati**

**subjektivno.**

**Tako uz točne podatke o rođenju, roditeljima, mjestu stanovanja, eventualnim**

**seobama, pohađanju vrtića i škole i sl, ispričaj kakvu zgodu iz života, važan**

**događaj ili nešto slično kako bi tekst bio što zanimljiviji čitateljima.**

**Kao i obično, sastavak mora imati tri odjeljka (uvodni dio, središnji dio –**

**razrada i završni dio) i mora imati otprilike stranicu teksta.**

**Trudite se pisati književnim jezikom u skladu s pravopisnim i gramatičkim**

**pravilima koje smo učili.**

Zadaću trebate predati **najkasnije do četvrtka**. Molim vas da i dalje pišete u *Wordu*

i šaljete mi e-mailom (vlatka.biscan@gmail.com) ili priložite u *Chatu*. Nemojte stavljati

u Datoteke ili ostavljati u kanalu.

**2. SAT**

**Nastavljamo s ponavljanjem jezičnoga gradiva.**

**Ovoga su puta na redu glagoli i glagolski oblici.**

**Riješi u RB zadatke 3. – 6. na str. 113. i 114. Na kraju udžbenika nalazi se**

**sažetak o glagolima i glagolskim oblicima pa ti može pomoći u radu.**

**Rješenja ćete dobiti na sljedećem satu.**